TÖÖVÕTULEPING nr

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel , teiselt poolt,

ja edaspidi **töövõtja**, teiselt poolt,

keda nimetatakse edaspidi lepingus **pool** või ühiselt **pooled**,

sõlmisid käesoleva töövõtulepingu, edaspidi **leping**, avatud hankemenetlusega riigihange „…………………………….**“** (DHS nr 1-47………, viitenumber …………) tulemusena alljärgnevas:

1. LEPINGU OBJEKT
   1. Lepingu objektiks on Soomaa rahvuspargi külastuskeskuse, asukohaga Kõrtsi-Tõramaa, Põhja-Sakala vald, Viljandimaa ekspositsiooni sisuarendus ning interaktiivsete eksponaatide teostus- ja paigaldustööd, olemasoleva Pult OÜ ja LUMIA OÜ poolt koostatud „Soomaa rahvuspargi külastuskeskuse ekspositsioon“ põhiprojekti nr 24-15 alusel, mh kasutaja- ja hoolduskoolituse korraldamine tellija poolt määratud personalile ning eestikeelsete kasutus- ja hooldusjuhendite koostamine ja üleandmine tellijale (edaspidi Töö) hanke alusdokumentides sätestatud korras ja tingimustel.

1.2. Lepingu raames tehtavad tööd on kaasrahastatud projektist: „Liikide ja elupaikade soodsa seisundi ning maastike mitmekesisuse tagamine" 2021-2027.2.03.23-0006“

1. LEPINGU DOKUMENDID
   1. Riigihanke …. alusdokumendid
   2. Pakkuja ………………esitatud pakkumus nr ……..
   3. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
2. TÖÖDE TEOSTAMISE TÄHTAEG

3.1. Töövõtja kohustub töö üle andma hiljemalt 14.11.2025 aasta.

3.2. Tööde üleandmiseks kohustub Töövõtja esitama Tellijale töö üleandmise-vastuvõtmise dokumentatsiooni.

3.3. Tellija esitab Töövõtjale oma pretensioonid (edaspidi nimetatud Vastuväited) seoses Töö mittevastavusega Lepingule viie tööpäeva jooksul alates Töö üleandmisest Töövõtja poolt.

3.4. Töö loetakse Tellija poolt vastuvõetuks, kui Tellija ei ole esitanud Vastuväiteid

alapunktis 3.3. nimetatud tähtaja jooksul

1. LEPINGU HIND JA TASUMISE KORD
   1. Lepingu alusel teostatavate tööde kogumaksumus on ………… **(……………………..)** (edaspidi Lepingu tasu)**,** millele lisandub käibemaks seadusega sätestatud määras.
   2. Tööde eest tasumine toimub Töövõtja poolt esitatud aktide ja arvete alusel.
   3. Töövõtja esitab tellijale igakuiselt kuu viimaseks tööpäevaks aktid teostatud faktiliste töömahtude ja maksumuse kohta.
   4. Tellija kohustub allkirjastama Töövõtja poolt esitatud tööde üleandmise-vastuvõtmise akti 5 tööpäeva jooksul peale selle saamist või esitama kirjalikult motiveeritud põhjenduse selle tagasilükkamise kohta.
   5. Tellija poolt allkirjastatud üleandmise-vastuvõtmise akt on töövõtjale aluseks vastava arve esitamisele tellijale.
   6. Viimane makse, mis ei tohi olla väiksem kui 20 (kakskümmend) % lepingu tasust, sooritatakse töövõtjale 3 (kolme) tööpäeva jooksul peale kasutaja- ja hoolduskoolituse läbiviimist tellija poolt määratud personalile ning eestikeelsete kasutus- ja hooldusjuhendite koostamine ja üleandmine tellijale.
   7. Maksed sooritatakse tellija poolt töövõtja pangakontole. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   8. Tellija kohustub tasuma tehtud tööde eest neljateistkümne (14) päeva jooksul pärast Tööde üleandmise–vastuvõtmise akti allakirjutamist ja Töövõtja poolt esitatud arve kättesaamist.
   9. Juhul kui Tellija viivitab nimetatud arve tasumisega, maksab ta viivist vastavalt seadusele tasumisele kuuluvast summast iga viivitatud päeva eest.
2. TELLIJA KOHUSTUSED JA ÕIGUSED
   1. Tellija kohustused:
      1. Andma Töövõtjale Töö teostamiseks informatsiooni ja juhised.
      2. Andma Töövõtjale üle kõik Töö teostamiseks vajalikud lähteandmed.
      3. Teavitama Töövõtjat koheselt kõikidest asjaoludest, mis mõjutavad Tellijapoolsete Lepinguliste kohustuste täitmist ning mille vastu on Töövõtjal mõistlik huvi.
      4. Töös puuduse avastamisel teavitama Töövõtjat avastatud puudusest mõistliku aja jooksul pärast puuduse avastamist.
      5. Töös avastatud puudusest teavitamisel kirjeldama avastatud puudust võimalikult täpselt.
      6. Maksma Töövõtjale valminud Töö eest tasu vastavalt Lepingule.
   2. Tellija õigused:
      1. Tellijal on õigus kontrollida igal ajal lepingutingimuste täitmist, Tööde käiku ja kvaliteeti ning kasutatavate materjalide vastavust nõuetele, sekkumata seejuures Töövõtja operatiivsesse majandustegevusse.
      2. Tellijal on õigus nõuda Töövõtjalt Tööde teostamise käigus avastatud puuduste kõrvaldamist mõistliku aja jooksul tema kulul. Juhul kui Töövõtja ei kõrvalda ilmnenud puudusi, on Tellijal õigus kõrvaldada puudused ja mittevastavused ise, tellides vastavad Tööd kolmandalt isikult ning Töövõtja on kohustatud Tellijale hüvitama kõik sellega kaasnevad kulud vastavalt Tellija esitatud arvetele.
      3. Jätta Töö vastu võtmata, kui Töös esineb puudusi.
      4. Keelduda Töö eest tasumast kui Töö ei vasta Lepingutingimustele.
      5. Lepingus esitatud tähtaja ületamise korral kohaldada Töövõtjale leppetrahvi 0,5% päevas lepingu käibemaksuta maksumusest.
3. TÖÖVÕTJA KOHUSTUSED JA ÕIGUSED
   1. Töövõtja kohustused:
      1. Töövõtja teostab hankedokumentides ja käesolevas Lepingus märgitud Tööd ning hangib nende teostamiseks vajaliku tööjõu, materjalid, seadmed, töövahendid ja -masinad jmt, samuti kooskõlastab Tellijaga Tööde teostamisel kasutatavad materjalid, sisu jmt enne nende paigaldamist.
      2. Töövõtja tagab ja tööde teostamisel ning korraldamisel vajaliku kvalifikatsiooniga tööjõu kasutamise.
      3. Töövõtja tagab teostatud Tööde kvaliteedi vastavalt Eesti Vabariigis kehtivatele nõuetele. Tööde kvaliteedinõuetele mittevastavuse korral on Töövõtja kohustatud Tööd ümber tegema omal kulul. Kõik pretensioonid Tööde teostamise suhtes esitab Tellija Töövõtjale kirjalikult.
      4. Järgima Töö teostamisel ja korraldamisel Tellija mõistlikke huve ja eesmärke ning kõiki Tellija poolt antud juhiseid.
      5. Viivitamata pöörduma Tellija poole juhiste saamiseks, kui need on vajalikud Töö teostamiseks.
      6. Teavitama Tellijat koheselt kõikidest asjaoludest, mis mõjutavad Töö teostamist või Töövõtjapoolsete muude Lepinguliste kohustuste täitmist ning mille vastu on Tellijal mõistlik huvi.
      7. Ilma eraldi kokkuleppeta teostama ka sellised tööd ja toimingud, mis ei ole Lepingus ega selle lisades selgesõnaliselt ette nähtud, kuid mille tegemine on tavapäraselt vajalik Lepingu kohaseks täitmiseks ja eesmärgi saavutamiseks ning mis olemuslikult kuuluvad Töö hulka.
      8. Töövõtja kinnitab käesolevale Lepingule allakirjutamisega, et ta on väga põhjalikult tutvunud Hankedokumentidega, Soomaa külastuskeskusega ja seal valitsevate tingimustega, kontrollinud hankedokumentides esitatud tööde kirjeldusi ja mahte, hinnanud eelnevalt kõiki töödega kaasnevaid riske ning neid arvestanud ja võtnud arvesse kõik kirjeldatud ja tööde nõuetekohaseks teostamiseks vajalikud, kuid kirjeldamata tööd, sealhulgas arvestanud kohustusega teostada ilmnenud objektiivsetest asjaoludest tulenevalt vajalikke muudatustöid, mis tasustatakse Lepingus sätestatud korras, samuti projektikohaste tööde teostamisele järgnevad taastustööd ning muud piiravad ja tööde teostamist kitsendavad tingimused.
      9. Töövõtja kinnitab, et olles tutvunud eelnimetatud dokumentide, töömaa ja muude asjaoludega, ei esine nendes mistahes puudusi või vastuolusid, mis takistaks Töövõtjal tähtaegselt ja kvaliteetselt Lepingus kokkulepitud tingimustel töö teostamist ning et esitatud teave on piisav Lepingu täitmiseks.
      10. Mistahes vastuolu või puudus dokumentatsioonis ei ole aluseks Lepingu hinna ega Lepingu tähtaegade muutmise nõudele Töövõtja poolt.
      11. Kui projektdokumentatsioonis vastavaid mahtusid ei ole esitatud või esitatud mahud erinevad joonistelt või kohapeal fikseeritavatest mahtudest, on Töövõtja kohustatud teostama tööd tegelikust olukorrast lähtuvalt ilma Lepingus fikseeritud tööde maksumust muutmata.
      12. Töövõtjal on kohustus teha koostööd objektil samaaegselt töid teostavate tellija töövõtjatega(ekspositsiooni mööblitootja, liitreaalsuse looja, kotkatopise valmistaja).
   2. Töövõtja õigused:
      1. Töövõtjal on õigus nõuda Tellijalt tema kohustuste täitmist ja probleemide lahendamist, mis tekivad tööde käigus ja mille lahendamise korda ei ole Lepingus fikseeritud.
      2. Töövõtjal on õigus saada Tellijalt Tööde teostamise eest tasu vastavalt käesolevas Lepingus sätestatud tingimustele ja korrale.
4. ALLTÖÖVÕTJAD
   1. Töö osalisel või täielikul tellimisel kolmandate isikute käest ehk alltöövõtjate kasutamisel jääb töö tegemise eest tellija ees täies ulatuses vastutavaks töövõtja.
   2. Töövõtja peab tagama, et kui ta tugines riigihanke menetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult lepingu täitmisel alltöövõtjana vähemalt osas, milles teiste isikute vahenditele tugineti.
   3. Töövõtja kohustub esitama lepingu täitmise alustamise ajaks tellijale selleks ajaks teadaolevate lepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta ning info, millist osa tööst alltöövõtja tegema asub.
   4. Töövõtja peab esitama sama teabe ka iga alltöövõtja kohta, kes kaasatakse lepingu täitmisesse lepingu kestel ja kelle kohta pole tellijale lepingu täitmise alustamise ajaks teavet esitatud.
   5. Töövõtja ei tohi alltöövõtjat kaasata lepingu täitmisesse enne tellijalt vastava kooskõlastuse saamist. Tellija kohustub alltöövõtja kaasamise kooskõlastama või sellest keelduma viie tööpäeva jooksul töövõtjalt alltöövõtja andmete saamisest arvates.
   6. Töövõtja võib lepingujärgsete Tööde teostamiseks kaasata alltöövõtjad, kes ei tohi olla pankrotis, nende suhtes ei tohi olla algatatud likvideerimist, neil ei tohi olla riiklike maksude võlgnevust.
   7. Töövõtja ei tohi kaasata alltöövõtjaid, keda on riigihangete nõuete rikkumise või kelmuse või maksualaste või rahapesualaste süütegude toimepanemise eest karistatud, mille kohta esineks kehtivaid karistusandmeid karistusregistris või oleks karistus nende asukohariigi õigusaktide alusel kehtiv
5. RISKI ÜLEMINEK
   1. Tööde teostamise ajal kannab juhusliku hävimise või kahjustumise riisikot Töövõtja. Töövõtjal ei ole õigust nõuda tasu teostatud tööde eest, mis on hävinud või kahjustunud enne nende akti alusel vastuvõtmist Tellija poolt.
   2. Tööde juhusliku hävimise või kahjustumise riisiko läheb üle Tellijale pärast kõikide lepingu objektiks olevate tööde vastuvõtmist.
6. POOLTE VASTUTUS
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Töövõtja vastutab lepingu igasuguse rikkumise eest, eelkõige kui töövõtja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Juhul kui Töövõtja ei pea kinni lepingus sätestatud tähtaegadest on Tellijal õigus rakendada leppetrahvi iga ületatud päeva eest 0,05% Lepingu kogu maksumusest.
   4. Juhul kui Töövõtja ei täida Lepingu punktis 14.6 sätestatud tähtaega, on Tellijal õigus töö ise ära teha või tellida see kolmandalt isikult ning nõuda Töövõtjalt selle tõttu tekkinud kulude hüvitamist.
   5. Juhul, kui Tellija viivitab täitjale tasu maksmisega üle kokkulepitud tähtaja, on täitjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30% tasumisega viivitatud summast.
7. VÄÄRAMATU JÕUD
   1. Lepingupooled vabanevad vastutusest käesoleva Lepingu mittetäitmise või mittekohase täitmise korral, kui mittetäitmise või mittekohase täitmise põhjustasid asjaolud, millised antud olukorras on erakorralised, vältimatud ja lepingupoolte tahtest sõltumatud nagu sõjaseisukord, streigid, ekstreemsed ilmastikuolud, riigivõimu-ja valitsusorganite normatiivaktide toime jt asjaolud, mida rahvusvaheline praktika tunnustab vääramatu jõuna.
   2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele.
   3. Vääramatu jõu asjaolude esinemisel pikeneb Tööde lõpptähtaeg nimetatud asjaolude esinemise perioodi võrra.
8. KONFIDENTSIAALSUS JA ANDMEKAITSE
   1. Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi (nt Looduskaitselise piirangu kohta käiv teave, Riigikaitsega seonduv teave)
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   5. Juhul kui Töövõtjale tehakse Lepingu käigus teatavaks isikuandmeid, tagan töövõtja isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
9. LEPINGU KEHTIVUS, MUUTMINE JA LÕPETAMINE
   1. Leping jõustub allakirjutamisest poolte poolt ning kehtib kuni 30.11.2025 aasta või kui kohustuste nõuetekohase täitmiseni.
   2. Lepingu pooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Tellijal on õigus õiguskaitsevahendina leping erakorraliselt üles öelda, kui töövõtja rikub oluliselt lepinguga võetud kohustusi, näiteks:
      1. töövõtja tegevusest või tegevusetusest tingitud mahajäämus ajagraafikust on 14 kalendripäeva või rohkem ja töövõtja ei ole mahajäämust likvideerinud ka tellija antud mõistliku lisatähtaja jooksul;
      2. töövõtja viivitab lõplikult valmis töö üleandmisega töövõtjast tulenevatel põhjustel üle 14 kalendripäeva;
      3. töövõtja ei täida lepingus kokku lepitud nõudeid või on tema tegevus muul viisil vastuolus lepinguga ja töövõtja ei ole rikkumist kõrvaldanud ka tellija antud mõistliku lisatähtaja jooksul;
      4. kui töövõtja on korduvalt eiranud tellija nõudmisi või on korduvalt rikkunud lepingu tingimusi;
      5. töövõtja ei kõrvalda tellija poolt märgitud puudusi nimetatud tähtajaks;
      6. töövõtja on muutunud maksejõuetuks või tema suhtes on algatatud pankroti- või likvideerimismenetlus
   4. Töövõtjal on õigus õiguskaitsevahendina leping erakorraliselt üles öelda, kui tellija rikub oluliselt lepinguga võetud kohustusi.
   5. Pooltel on õigus Lepingu muutmises kokku leppida üksnes seaduses ja lepingus sätestatud juhtudel ning juhul, kui muutmise tingivad objektiivsed asjaolud, mida tellijal ei olnud võimalik lepingu sõlmimise ajal ette näha ja lepingu muutmata jätmise korral satuks täielikult või olulises osas ohtu lepinguga taotletud eesmärgi saavutamine.
   6. Kui pooled jõuavad lepingu muutmise või täiendamise suhtes kokkuleppele, loetakse muudatus või täiendus edaspidi lepingu lahutamatuks lisaks.
10. POOLTE ESINDAJAD JA KONTAKTID
    * 1. Tellija esindaja, kes on volitatud lepingut täitma, muutma ja lõpetama tel e-post ;
      2. Tellija esindaja, kes on volitatud lepingut täitma ja juhtima ehitusprotsessi objektil (projektijuht) tel e-post ;
    1. Töövõtjat esindavad
       1. Töövõtja esindaja, kes on volitatud lepingut täitma, muutma ja lõpetama tel e-post ;
       2. Töövõtja meeskond:
       3. projektijuht, kes on volitatud juhtima töid ehitusobjektil ning allkirjastama ehitusprotsessi operatiivseid dokumente (talle on antud õigus allkirjastada töövõtja poolt Lepingu täitmisega seotud dokumente, esindada töövõtjat ehitusobjektil toimuvatel koosolekutel, lepingu kestuse jooksul vastu võtma tellijalt projektdokumentatsiooni, samuti vastutab ta tööohutuse eest lepingu ulatuses): tel e-post ;
       4. loovjuht, [Sisesta eesnimi ja perekonnanimi] tel [Sisesta number] e-post [Sisesta e-post]
       5. graafiline disainer, [Sisesta eesnimi ja perekonnanimi] tel [Sisesta number] e-post [Sisesta e-post]
       6. loovkirjutaja-\_[Sisesta eesnimi ja perekonnanimi] tel [Sisesta number] e-post [Sisesta e-post]
       7. Copywriter,\_ multimeedia insener [Sisesta eesnimi ja perekonnanimi] tel [Sisesta number] e-post [Sisesta e-post]
11. TEADETE ESITAMINE
    1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
    2. E-kirja teel edastatud teated peetakse kättesaaduks alates teate edastamisele järgnevast tööpäevast.
    3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
12. GARANTII
    1. Töövõtja avaldab ja kinnitab, et tema poolt ja korraldusel tehtud Tööle (sh paigaldatud seadmetele), olenemata sellest, kas need on teostatud vahetult Töövõtja või Töövõtja alltöövõtjate poolt, laieneb **garantiiaeg kolm (3) aastat**.
    2. Lepingust tulenevate garantiide tähtaeg algab Töö lõpliku üleandmise päevast arvates.
    3. Garantii tingimustes peab arvestama asjaoluga, et ekspositsiooniga tutvub aastas vähemalt 20 000 külastajat ning suure osa eksponaatide olemusest tulenevalt loetakse nende sihipäraseks kasutuseks muuhulgas intensiivne füüsiline kasutus, sh katsumine, peale ronimine jne.
    4. Garantiiaja jooksul kohustub pakkuja muu hulgas teostama asjade tehnilised hooldustööd ja teostama vajalikud reguleerimised pärast asjade kasutuselevõttu tellija poolt.
    5. Garantiiaja perioodil tuvastatud puuduste kõrvaldamisele asub töövõtja omal kulul hiljemalt viie (5) tööpäeva jooksul peale kirjaliku teate saamist tellijalt. Kui tellija ise kooskõlastatult töövõtjaga likvideerib vaegtööd jms, hüvitab töövõtja tellijale nimetatud tööde teostamisega seonduvad kulud vastavalt tellijapoolt esitatud arvetele.
    6. Garantiiremondi kestus ei tohi ületada 15 kalendripäeva. Juhul kui Töövõtjast mitte olenevatel põhjustel garantiiremont ületab lubatud tähtaega on Töövõtja kohustatud Tellijat sellest esimesel võimalusel teavitama.
    7. Tellijal ei ole õigus kõrvaldada puudusi, vaegtöid, praaktöid jms, välja arvatud juhul, kui tekib avariiohtlik situatsioon ja töövõtjal ei ole koheselt võimalik asuda puuduseid kõrvaldama, kuid oodata ei ole võimalik, siis tellija kas ise või kolmanda isiku kaasamisega lahendab olukorra. Sellisel juhul on tellijal õigus nõuda töövõtjalt vajalike kulutuste hüvitamist, mis tellija kandis töödes esinenud puuduste parandamisel oma vahenditega.
13. AUTORIÕIGUS
    1. Pooled on teadlikud, et Töö teostamise käigus loodud materjalidele tekib autoriõigus, mille sisu tuleneb autoriõiguse seadusest ning muudest õigusaktidest. Pooled kohustuvad järgima õigusaktidest tulenevaid kehtivaid autoriõigusi, muuhulgas ka autori isiklikke õigusi.
    2. Töövõtja kinnitab, et talle kuuluvad varalised autoriõigused, litsentsid ja muud intellektuaalsed omandi õigused, mis on tarvilikud Töö ja selle komponentide kasutamiseks, töötlemiseks ja valmistamiseks.
    3. Töövõtja kinnitab, et Lepingu objektiks olevate autoriõiguste ja muu intellektuaalse omandi suhtes ei ole kolmandad isikud esitanud nõudeid ega tööstusomandi registreerimise taotlusi.
    4. Töövõtja kinnitab, et ta on võtnud tarvitusele kõik meetmed autorite isiklike õiguste realiseerimiseks viisil, mis ei takista ega raskenda Töö ettenähtud kasutamist ja/või varaliste õiguste teostamist Tellija poolt.
    5. Töövõtja võtab täieliku vastutuse kõigi autoriõiguste ja muude intellektuaalse omandi õiguste olemasolu, teostatavuse ja loovutatavuse eest, mis on vajalikud Töö üleandmiseks, vastuvõtmiseks ja ettenähtud kasutamiseks, samuti selle eest, et Töö ettenähtud kasutamisel Tellija poolt ei rikuta kolmandate isikute autoriõigusi ega muid intellektuaalse omandi õigusi.
    6. Lepingu hinna täieliku tasumisega Tellija poolt omandab Tellija ainulitsentsi Töö suhtes tekkinud varaliste autoriõiguste kasutamiseks.
    7. Töö kokkulepitud varaliste autoriõiguste, kasutusloa saamine ja/või allpool loetletud isiklike autoriõiguste kasutamine loetakse tasutuks Lepinguga tellitava Töö maksumuses.
    8. Töö loomisel tekkinud varalisi autoriõigusi, kasutusluba ja/või isiklikke autoriõigusi võib Tellija kasutada kogu autoriõiguse kehtivuse tähtajal ilma piiranguteta kolmandate isikute suhtes.
14. LÕPPSÄTTED
    1. Käesolev Leping jõustub ja kõik sellest tulenevad õigused ning kohustused tekivad Lepingu allakirjutamise hetkest ning Leping kehtib kuni selle nõuetekohase täitmiseni.
    2. Käesoleva Lepingu pooled peavad Lepingut täitma heas usus, vastavuses heade kommetega ja hea ehitustavaga.
    3. Vaidlused, mis tekivad Lepingu täitmise käigus, lahendatakse läbirääkimiste teel ja kokkuleppel. Kui pooled kokkulepet ei saavuta, lahendatakse vaidlus seaduses ettenähtud korras kohtus.
    4. Leping allkirjastatakse digitaalselt.

**Tellija Töövõtja**

Riigimetsa Majandamise Keskus

Lääne-Viru maakond Haljala vald Registrikood

Mõisa/3, Sagadi küla 45403

Registrikood 70004459 Tel

E-post

RMK looduskaitseosakond

Rõõmu tee 7, Tartu 51013

Tel 50 38556

E-post: kullike.kuusik@rmk.ee

(allkirjastatud digitaalselt) (allkirjastatud digitaalselt)

Küllike Kuusik