Riigihange: RMK Soomaa rahvuspargi külastuskeskuse ekspositsiooni sisuarendus ning interaktiivsed eksponaadid. Viitenumber: 297010

Lisa 3 Riigihanke hindamiskriteeriumid ja hindamismetoodika kirjeldus

**1. Hindamiskriteeriumid**

**1.1. Pakkumuse kogumaksumus (osakaal 30)**

Maksimaalsed väärtuspunktid omistatakse pakkumusele, mille riigihangete registris esitatud käibemaksuta töö maksumus on madalaim, teiste pakkumuste väärtuspunktid arvutatakse järgmise valemi järgi: Madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal". Saadud tulemus ümardatakse kuni teise komakohani.

**1.2. Meeskonna kirjeldus (osakaal 40) (Esitatakse vabas vormis dokument)**

Pakkuja esitab pakkumuses hankelepingu täitmiseks loodud projekti-meeskonna varasema kogemuse ja kompetentside kirjelduse ning tööjaotuse. Meeskonda peavad kuuluma: projektijuht, loovjuht, graafiline disainer, loovkirjutaja-copywriter, multimeedia insener. Minimaalne haridustase igal meeskonnaliikmel: vähemalt kõrgharidus (bakalaureuse tasemel), mh peab graafiline disainer omama graafilise disaini alast või samaväärset kõrgharidust (bakalaureuse tasemel). Meeskonnaliikmetel peab olema varasem kogemus oma vastutusvaldkonnas samaväärsetes projektides osalemisel. Pakkuja esitab muu hulgas meeskonnaliikmete varasema kogemuse projektidest viited vastavatele projektile. Hankija hindab pakkumuse koosseisus esitatud meeskonna kirjeldust, vastavalt järgmisele skaalale:

Pakkumusele omistatakse:

30 punkti, kui:

Pakkuja on hankelepingu täitmisse kaasatava meeskonna koostamisel lähtunud hankija vajadusest ja töö eesmärgist. Detailselt on välja toodud iga meeskonnaliikme varasem kogemus, osalemine samaväärsetes projektides ja kompetents ning põhjendatud, kuidas toetavad need hanke eesmärgi saavutamist. Selgitatud on, milliseid ülesandeid iga meeskonnaliige täidab (sh meeskonnaliikmete asendusvõimalused) ning kuidas töö on integreeritud ühise eesmärgi saavutamisse. Meeskonnaliikmete valdkondlik töökogemus ja varasemalt teostatud sarnased tööd toetavad hanke eesmärgi saavutamist parimal viisil, koostöö põhimõtted ja tööjaotus annavad hankijale veendumuse, et kõik planeeritud tegevused saavad lõpptähtajaks ja kvaliteetselt teostatud.

15 punkti, kui:

Meeskonnaliikmete varasem kogemus ja kompetents on kirjeldatud üldsõnaliselt ja/või on hankijal kahtlus, kas meeskonnaliikmete pädevus toetab hanke eesmärgi saavutamist parimal viisil. Kahtlus võib seisneda näiteks selles, et meeskonnaliikmetel ei ole valdkonnas piisavat töökogemust või puuduvad neil piisavad varasemalt teostatud sarnased tööd. Kirjelduses või tööjaotuses esinevad üksikud puudujäägid või vastuolud, nt jääb rollide või vastutuse jaotus ebaselgeks

5 punkti kui:

Hankija hinnangul ei taga kaasatud meeskond hankelepingu kvaliteetset täitmist, kuna meeskonnal puudub valdkondlik töökogemus ja/või puudub meeskonnaliikmetel kogemus sarnaste tööde tegemisel. Pakkumuses esitatud meeskonna koosseisu või selle tööjaotuse osas esinevad olulised puudujäägid või vastuolud või on esitatud kirjeldus üldsõnaline või pole ammendav. Hankijal ei ole veendumust, et pakkuja suudab planeeritud tegevused kvaliteetselt ja õigeaegselt teostada.

**1.3.** Interaktiivse eksponaadi MM-13” Tasakaalumäng Hingepüüdja” loomise tehniline ja sisuline kirjeldus. (osakaal 30) (Esitatakse vabas vormis dokument)

Hankes osaleja peab esitama koos pakkumusega Soomaa rahvuspargi ekspositsiooni MM-13” „Tasakaalumäng Hingepüüdja“ sisulahenduse, mis sisaldab interaktiivse eksponaadi loomise tehnilist ja sisulist kirjeldust. Hingepüüdjaks nimetatakse haabjat, millega on Soomaa jõgedel läbi ajaloo sõidetud ning millega sõitmisel on vaja head tasakaalu, et lootsik ümber ei läheks. Külastaja saab proovida haabjasõitu läbi taasakaalu hoidmise mängu.

Hinnatakse interaktiivse eksponaadi teostamise tehnilist kirjeldust, kus pakkuja selgitab nägemust antud teema lahendamiseks, Hindamisel arvestatakse, kas teostaja plaanid on realistlikud, läbimõeldud ja tagavad hankija jaoks soovitud tulemuse.

Hindamise aluseks on pakkumuse koosseisus esitatud Pakkuja koostatud lahenduse kirjeldus.

Pakkumusele omistatakse

30 punkti kui:

Teostus on hästi läbimõeldud, arvestab hankelepingu eseme funktsionaalsust ja kasutamise eesmärke. Hankijale on selge, kuidas esitatud lahenduse abil on võimalik eksponaat nõuetekohaselt esitada, plaan on realistlik, tehniline lahendus läbimõeldud ja funktsionaalne. Kasutatavad materjalid on sobilikud ja kvaliteetsed. Komisjon ei oska tuua esile mitte ühtegi häiringut ega puudust.

15 punkti kui:

Esineb üks häiring. Häiringuks võib olla: et teostusplaan ei ole praktiline või hästi hoomatav, pakutavad materjalid ei ole sobilikud/kvaliteetsed. Hankijal on võimalik üldjoontes aru saada, kuidas lahenduse abil oleks võimalik eksponaat esitada. Esitatud lahendusest ja kirjelduses vastab hankija vajadustele osaliselt, tehnilises lahenduses, kasutajamugavuses ja funktsionaalsuses võib eeldada puudusi või on mõni eksponaadi osa lõpuni välja töötamata. Komisjon kirjeldab häiringut/puudust protokollis

5 punkti kui

Esineb enam kui üks häiring/puudus. Hankijale ei selgu, kuidas lahenduse abil on võimalik eksponaat nõuetekohaselt esitada, milline on tehniline lahendus, kasutajamugavus ja funktsionaalsus. Pakutavad materjalid ei ole sobilikud/kvaliteetsed. Hankijal on põhjust eeldada, et eksponaat ei tule nõuetekohane ja ei vasta hankija soovitud tulemusele.

2. Eduka pakkuja valik

2.1. Hankekomisjoni poolt hindamiskriteeriumitele antud punktid summeeritakse. Hankekomisjon annab punkte ühiselt, konsensuse alusel. Konsensuse mittesaavutamisel võetakse vaidlusaluses küsimuses komisjoni liikmete hinnete aritmeetiline keskmine.

2.2. Edukaks pakkumuseks tunnistatakse pakkumus, mille väärtuspunktide summa kokku on suurim. Hindamistäpsus on kaks kohta pärast koma.

2.3. Võrdse arvu punkte kogunud pakkumuste puhul tunnistatakse edukaks pakkumus, mis sai rohkem punkte hindamiskriteeriumi „Proovitöö - interaktiivne eksponaat“ teostamise tehniline kirjeldus“ eest Kui ka siis esineb pakkumustel võrdsel arvul punkte, otsustatakse võitja liisu heitmise teel. Liisu heitmise juhise, ajakava ja muu täpsema info saadab hankija pakkujatele riigihangete registris.